open-index/open-wikipedia-markdown huggingface dataset:
Kaare Amdam

**Kaare Oddvar Amdam** (født 19. desember 1911 i Trondheim, død 10. mai 2008 samme sted) var en mangeårig speiderleder i Trondheim, og mottok for speiderinnsats Kongens fortjenstmedalje i sølv i 1979, Sør-Trøndelag fylkes kulturpris i 1982, Svenca Scoutrådets *Rådsliljan* og Norsk Speidergutt-Forbunds høyeste utmerkelse *[[Sølvulven]]*. 

Som speiderleder var Amdam kretsleder i tolv år, satt i forbundsstyret, og grunnla *3. Strinda [[speidergruppe]]*. Han hadde på 1930/40-tallet en fast *speider-spalte* i Adresseavisen. Et stort arbeide for speidersaken i Jämtland var medvirkende til at han fikk den svenske speiderprisen. Amdam ble utnevnt til *æreskretsleder* for Sør-Trøndelag krets av Norsk Speidergutt-Forbund i 1968.

Amdam deltok i motstandsarbeid under andre verdenskrig, og ble fengslet 29. september 1944. Han satt på Misjonshotellet i Trondheim, i Vollan krigsfengsel fra 21. november, og på Grini fra 16. mars 1945 til krigens slutt.

I det sivile liv var Amdam kasserer, etterhvert hovedkasserer i Fosen Trafikklag AS. Han begynte i Frosta Dampskibsselskap AS i 1926, og fulgte selskapet inn i fusjonen som i 1958 dannet Fosen Trafikklag. Han var aktiv orienteringsløper, deltok i marsjkonkurranser, representerte Høyre i Strinda kommunestyre og var frimurer. 

## Referanser
Susan Sideropoulos

**Susan Sideropoulos** (født 14. oktober 1980 i Hamburg) er en tysk skuespiller, sanger og fjernsynsprogramleder.

Hennes far er gresk, mens moren er født i Israel av tysk-jødiske foreldre.

## Referanser


## Eksterne lenker
* 
*
Inger Aufles

**Inger Reidun Aufles**, tidligere **Døving**, (født 1941) er en norsk tidligere langrennsløper. Hun vokste opp i Valldal og flyttet til Mosjøen om lag 20 år gammel, først der begynte hun å trene systematisk i Kjærstad Idrettslag.

Hun vant tre olympiske medaljer: gull på 3 × 5&nbsp;km stafett og bronse på 10&nbsp;km i Grenoble 1968, og bronse på 3 × 5&nbsp;km stafett i Sapporo 1972. Hun har også VM-sølv i stafett fra Oslo 1966.

På stafett i Grenoble ledet hun 24 sekunder foran Sovjetunionen ved veksling. Strikken i nikkersen revnet kort før start og hun rakk så vidt å skifte.

I 1968 mottok hun Porsgrunds Porselænsfabriks Ærespris, samme år som hun ble norgesmester på 10&nbsp;km og sølv på 5&nbsp;km. Aufles vant 5&nbsp;km i NM og fikk kongepokalen for damer i 1969. 

## Medaljer i norske mesterskap

## Referanser


## Eksterne lenker
*
Space age pop

**Space age pop**, direkte oversatt som *romalderpop*, er en samlebetegnelse på den amerikanske lounge-musikken på 1950- og 1960-tallet som utmerket seg ved original og til tider eksperimentell arrangering av instrumentene, og en sound hvor strykere og perkusjon i særlig grad gjorde seg gjeldende. En videre klargjøring av musikkens kjennetegn byr derimot på vanskeligheter. Musikktypen lar seg vanskelig kategoriseres på samme måte som f.eks. jazz eller rock kan. Musikken kan ikke begrenses til en enkelt sjanger, men bør deles opp i en rekke underkategorier, hvorav ytterpunktene knapt har noe med hverandre å gjøre.

## Kategorisering

Selv om de ulike underkategoriene ofte kan gli over i hverandre, og de ulike komponistene sjelden holdt seg innenfor en enkelt underkategori, kan vi likevel dra et grovt skille mellom 4 sjangre: 

Exotica - eller *eksotisk pop* - betegner den delen av space age pop som henter inspirasjon - ofte på grensen til imitasjon og satire - fra polynesisk, afrocubansk og hawaiisk musikk. Komponistene innen denne sjangeren brukte lydeffekter fra jungelen, som dyr og fuglelyder, for å prøve å gjenskape et eksotisk lydbilde. En sentral komponist på dette feltet var Les Baxter.

Space Age Bachelor Pad Music - betegner stilen Juan Garcia Esquivel utviklet, og som ble imitert av en rekke komponister i ettertiden. Musikken kjennetegnes ved hyppige skifter i instrumentasjonen, humoristiske vendinger i melodiføringen og uvante lydbilder, ofte med distinkt bruk av paning, dvs. føring av stereolyd fra høyre til venstre. 

Jet Set Pop – brukes for å betegne den delen av lounge-musikken som ofte ble (og fremdeles blir enkelte steder) benyttet som heismusikk, muzak og ventemusikk. Jet Set Pop'en er som oftest instrumental. Den kanskje best kjente utøveren og komponisten innen dette feltet, er Herp Alpert – også kjent som han som framfører kjenningsmelodien til Fjernsynskjøkkenet på NRK. Sangen heter "A Walk in the Black Forest", er komponert av Horst Jankowski, og spilles av Herb Alpert & The Tijuana Brass. Den ble først utgitt på albumet "Going Places" i 1965. På dette albumet finner du også andre store klassikere, som "Tijuana Taxi" og "Spanish Flea".

Cocktail – denne musikken var ofte ledet av et eller flere piano. Stilen er ofte langsommere enn de øvrige artene, og har et større preg av jazzformen. Irving Fields blir ofte sagt å være kongen av cocktail-musikken.
 
## Komponister innenfor tradisjonen
* Juan Garcia Esquivel
* Les Baxter
* Dick Hyman
* Herp Alpert
* Martin Denny
* Irving Fields
* Guy Warren
 
## Eksterne lenker
* The space age pop music-page (engelsk)
Sasperanto

**Sasperanto** (sammensatt av *SAS* og *[[esperanto]]*) er en humoristisk ordkonstruksjon oppfunnet av ansatte i det skandinaviske flyselskapet SAS på 1950-tallet grunnet den faktiske situasjon at man ofte brukte et (uoffisielt) talespråk; en blanding av norsk, svensk, dansk og engelsk, fordi SAS er en sammenslåing av det norske DNL, det danske DDL, det svenske ABA og at konsernspråket er engelsk. Dette var&nbsp;&ndash; og er kanskje fremdeles&nbsp;&ndash; et levende faktum, på samme måte som svorsk er en humoristisk betegnelse på sammenblandingen av svensk og norsk.

## Eksterne lenker
* Dansk-svensk kommunikasjon i SAS (på dansk)
Arado Ar 196

**Arado Ar 196** var et tysk maritimt observasjonsfly. Flyet ble bygget av Arado Flugzeugwerke, Warnemünde og fløy første gang i mai 1938. Flyet var i aktiv tjeneste i Luftwaffe under den andre verdenskrig fra 1939 til 1945. Det ble bygget i fem varianter.

## Ar 196 i norsk tjeneste
En enslig Arado Ar 196A-2 tjenestegjorde med Marinens flygevåpen etter at den ble erobret fra tyskerne den 9. april 1940. Flyet, som opprinnelig var stasjonert på krysseren «Admiral Hipper» (1937), fikk påmalt norske striper på sideroret og ble brukt av flygruppen på Møre frem til det ble fløyet til Shetland 18. april.

## Arado Ar 196 i dag
Et av de to Arado Ar 196 ombord på «Blücher» ble tatt opp i 1994 og senere gitt til Flyhistorisk Museum, Sola ved Stavanger.

I det bulgarske luftfartsmuseet ved flyplassen i Plovdiv finnes et eksemplar av Ar 196 som var i bulgarsk tjeneste under andre verdenskrig.

## Spesifikasjoner

### Dimensjoner
* Besetning; 2
* Vingespenn: 12,40 m
* Høyde: 4,45 m
* Vingeflate: 24,85 m²
* Tomvekt: 2&nbsp;572&nbsp;kg
* Maks startvekt: 3&nbsp;730&nbsp;kg

### Ytelser

* Motor BMW 132K 9-sylindret stjernemotor med 960 hk (706&nbsp;kW)
* Maks hastighet: 310&nbsp;km/t
* Rekkevidde: 1&nbsp;070&nbsp;km
* Maks rekkevidde:
* Maks høyde: 7&nbsp;000 m
* Stigningsevne: 415 m/min
* Bevæpning: 2 × MG FF 20&nbsp;mm kanoner i vingene; et MG 15 7,92&nbsp;mm svingbart maskingevær u bakre sete, et MG 17 7,92&nbsp;mm maskingevær på høyre side av flykroppen
* Bomber: 2 × 50&nbsp;kg

## Eksterne lenker
* 
* Arado Ar maritimt rekognoseringsfly
* Flyhistorisk Museum Solas nettside
* Bulgarsk flymuseum
King’s Lynn and West Norfolk

**King's Lynn and West Norfolk** er et administrativt distrikt i Norfolk i England. Administrasjonssenteret er byen King's Lynn. Distriktet dekker et areal på 1428,79 km² og hadde 147&nbsp;451 innbyggere i 2011.

Distriktet ble opprettet i 1974 ved at bydistriktene King's Lynn, Hunstanton og Downham Market samt landdistriktene Docking, Downham, Freebridge Lynn og Marshland ble slått sammen. Det het først West Norfolk, og tok sitt nåværende navn i 1981. 

## Steder i distriktet

Distriktet består av byen King's Lynn og 102 verdslige sogn:

*Anmer 
*Bagthorpe with Barmer, Barton Bendish, Barwick, Bawsey, Bircham, Boughton, Brancaster, Burnham Market, Burnham Norton,  Burnham Overy, Burnham Thorpe 
*Castle Acre, Castle Rising, Choseley, Clenchwarton, Congham, Crimplesham 
*Denver, Dersingham, Docking, Downham Market, Downham West 
*East Rudham, East Walton, East Winch, Emneth 
*Feltwell, Fincham, Flitcham with Appleton, Fordham, Fring 
*Gayton, Great Massingham, Grimston 
*Harpley, Heacham, Hilgay, Hillington, Hockwold cum Wilton, Holme next the Sea, Houghton, Hunstanton 
*Ingoldisthorpe 
*Leziate, Little Massingham 
*Marham, Marshland St. James, Methwold, Middleton 
*Nordelph, North Creake, North Runcton, Northwold, North Wootton 
*Old Hunstanton, Outwell 
*Pentney 
*Ringstead, Roydon, Runcton Holme, Ryston 
*Sandringham, Sedgeford, Shernborne, Shouldham, Shouldham Thorpe, Snettisham, South Creake, Southery, South Wootton, Stanhoe, Stoke Ferry, Stow Bardolph, Stradsett, Syderstone 
*Terrington St. Clement, Terrington St. John, Thornham, Tilney All Saints, Tilney St. Lawrence, Titchwell, Tottenhill 
*Upwell 
*Walpole, Walpole Cross Keys, Walpole Highway, Walsoken, Watlington, Welney, Wereham, West Acre, West Dereham, West Rudham, West Walton, West Winch, Wiggenhall St. Germans, Wiggenhall St. Mary Magdalen, Wimbotsham, Wormegay, Wretton

## Referanser


## Eksterne lenker
*
Dersingham

**Dersingham** er en relativ stor landsby, verdslig sogn og valgkrets i distriktet Broadland i grevskapet Norfolk i England. Den ligger omkring 12 km nord for King's Lynn, ut mot The Wash. I henhold til folketellingen i 2011 har sognet og valgkretsen en befolkning på 4 640 innbyggere.

Herregården Sandringham House, som er et yndet feriehjem for dronning Elizabeth II, ligger rett sør for Dersingham, i landsbyen Sandringham. Dronningen besøkte Dersinghams barneskole i forbindelse med hennes diamantjubileum den 6. februar 2012.

Dersingham Bog naturreservat, som bestyres av English Nature, omfatter myrlandskap, hei og skog, og er hjem for en rekke fuglearter. 

## Referanser


## Eksterne lenker

*«Dersingham», Genuki Norfolk
*«Dersingham», NorfolkCoast.co.uk
* History of Dersingham windmills
Aslaug Dahl

**Aslaug Magna Dahl** (født 1949) er en norsk tidligere langrennsløper som konkurrerte i 1970-årene. Hennes eneste internasjonale medalje er bronsemedaljen på 3 x 5&nbsp;km stafett under OL i Sapporo 1972. Hun ble norgesmester på 5&nbsp;km i 1970 og i 1975. Hun vant Monolittrennet i 1972.

## Medaljer i norske mesterskap

## Referanser


## Eksterne lenker
*
Olav Bjaaland

**Olav (Olavson) Bjaaland** (1873–1961) var en norsk langrennsløper og polfarer. Han var en av de første fem som nådde Sydpolen på Roald Amundsens ekspedisjon i 1911.

## Liv og virke
Omkring århundreskiftet var Bjaaland blant Norges fremste skiløpere. Han representerte Morgedals IL i Telemark. I 1902 vant han kombinert i Holmenkollen, og fikk Kongepokalen. Han er også bokført som vinner av kombinert i klasse B i 1894. I 1909 ble Bjaaland sammen med fem andre invitert til Frankrike for å konkurrere med Europas fremste skiløpere. På denne turen møtte han Roald Amundsen som inviterte Bjaaland med på sin planlagte polarekspedisjon.

Bjaaland var en dyktig tømrer og handverker. Han stod bak en ombygging av sledene brukt på ekspedisjonen fra 88 til 22 kilo uten særlig svekking av styrke og bærekraft. I løpet av ekspedisjonen ble Bjaaland flere ganger brukt i forkant som leder for hundene. På grunn av sin skiteknikk etterlot han nær perfekt rette spor gjennom terrenget. 

Amundsens ekspedisjon nådde Sydpolen 14. desember 1911. Amundsen lot Bjaaland gå først de siste kilometerne mot det nøyaktige polpunktet som en ære til en stor skiløper, og til Telemark som skisportens vugge. Olav Bjaaland var dermed første mann på polpunktet, ikke Roald Amundsen.  Bjaaland er likevel ikke med på de originale fotografiene av gruppen på leiren på Sydpolen (flere bilder er vel å merke tatt fra leiren ca. 9 km. fra polpunktet), ganske enkelt fordi han var fotografen. Amundsens kamera tålte ikke kulden, så Bjaalands amatørkamera fikk duge. Bjaaland ble tildelt Sydpolsmedaljen.

Bjaaland takket nei til å være med på Amundsens nye ekspedisjon gjennom Nordøstpassasjen. 

Etter sin hjemkomst fra Sydpolen ble Bjaaland i 1912 tildelt Holmenkollmedaljen. Senere returnerte Bjaaland til Telemark og startet egen skifabrikk med penger han fikk låne av Amundsen. Bjaaland døde 8. juni 1961 som siste gjenlevende av de fem som nådde Sydpolen den 14. desember 1911. Han ble gitt begravelse på statens bekostning. 

Bjaalands skifabrikk i Kviteseid inngår idag som en del av museumsanlegget og opplevelsessentret Norsk skieventyr i Morgedal.

## Mount Bjaaland
I november 1911 kom ekspedisjonen forbi et fjellmassiv med flere topper. Amundsen navngav en fjelltopp Mount Bjaaland, etter Olav Bjaaland. Toppen av fjellet er nakent fjell, og den ligger 2675 meter over havet. Toppen ligger i den sørøstre delen av Amundsenbreen i Dronning Mauds Fjell. Flere av toppene i massivet har senere fått navn etter medlemmene på Amundsens ekspedisjon.

Toppen ligger på koordinatene 86°33|S og 164°14|V

## Se også
* Frammuseet
* Polheim

## Referanser


## Eksterne lenker
* 
* PDF-fil med vinnere av Holmenkollmedaljen
* PDF-fil med vinnere i Holmenkollen siden 1892
* 50-årsjubileet for Amundsens ekspedisjon
* Biografi på coolatarctica.com
Bee County

**Bee County** er et fylke i den amerikanske delstaten Texas. Det ligger i den sørlige delen av delstaten. Det grenser mot Karnes County i nord, Goliad County i nordøst, Refugio County i øst, San Patricio County i sørvest og mot Live Oak County i vest.

Bee Countys totale areal er 2 280 km² hvorav 0 km² er vann. I 2000 hadde fylket 32 359 innbyggere og administrasjonssenteret ligger i byen Beeville. Fylket har fått sitt navn etter Barnard E. Bee sr. som var statssekretær i Republikken Texas.

## Eksterne lenker
*
Refugio County

**Refugio County** er et fylke i den amerikanske delstaten Texas. Det ligger i den sørlige delen av staten. Det grenser mot Victoria County i nord, Calhoun County i nordøst, Aransas County i sørøst, San Patricio County i sør, Bee County i vest og mot Goliad County i nordvest.

Refugio Countys totale areal er 2 120 km² hvorav 125 km² er vann. I 2000 hadde fylket 32 359 innbyggere og administrasjonssenteret ligger i byen Refugio.  

## Byer
*Austwell
*Bayside
*Refugio
*Tivoli 
*Woodsboro

## Eksterne lenker
*
Klüwer

**Klüwer** er en norsk militærslekt. I 1670 kom Johan Wilhelm Klüwer som offiser fra Kurland til Trøndelag.

Er kjent medlem av familien er antikvaren Lorentz Diderik Klüwer (1790–1825).

## Slektsvåpen
Klüwers slektsvåpen er i gull skjold en sort bjørnelabb. Hjelmtegnet er en globe og på den en søyle med tre strusefjær på toppen og dette mellom fire henholdsvis tre splittflagg.

Sagnet sier at en bjørn angrep kongen av Polen, slektens stamfar hogg snarrådig bjørnelabben av og han fikk derfor  sitt våpen av kongen selv.

Den opprinnelige tyske stavemåten var Clüver, som på norsk har blitt både Klüwer og Klüver. Slekten er opprinnelig tysk, men spredt i dag til en rekke land.

## Litteratur
* I 1958 utkom boken *Clüverii Chronica* redigert av Herman Christof Kluever. Den finnes i nytrykk fra www.higginsonbooks.com Boken inneholder detaljerte opplysninger om den norske gren samt de øvrige. Ifølge Kluever kommer navnet opprinnelig fra Clawen, en tysk klan i området rundt Bremen.
* Hans Cappelen: «Norske slektsvåpen», (2. opplag) Oslo 1976
* Herman Leopoldus Løvenskiold: «Heraldisk nøkkel», Oslo 1978
* H. Nissen og M. Aase: «Segl i Universitetsbiblioteket i Trondheim» (Trondheim 1990) side 84 med avbildning av segl fra 1798.
Goliad County

**Goliad County** er et fylke i den amerikanske delstaten Texas. Det ligger i den sørlige delen av staten. Det grenser mot DeWitt County i nord, Victoria County i nordøst, Refugio County i sørøst, Bee County i sørvest og mot Karnes County i nordvest.

Goliad Countys totale areal er 2&nbsp;226 km² hvorav 15 km² er vann. I 2000 hadde fylket 6&nbsp;928 innbyggere og administrasjonssenteret ligger i byen Goliad. 

## Byer
*Goliad

## Eksterne lenker
*
Victoria County

**Victoria County** er navnet på fylker i Canada, USA og Trinidad og Tobago:

Canada:
*Victoria County, New Brunswick
*Victoria County, Nova Scotia
*Victoria County, Ontario 

Trinidad og Tobago:
*Victoria County, Trinidad og Tobago

USA:
*Victoria County, Texas
Lorentz Diderich Klüwer

**Lorentz Diderich Klüwer** (1790–1825) var en norsk offiser og antikvar. Han tilhørte Klüwerfamilien, og ble født på gården Bunes i Verdal i Nord-Trøndelag.

Han ble løytnant i 1808 og major i 1823. Med støtte fra Det Kongelige Norske Videnskabers Selskab, senere Vitenskapsmuseet ved NTNU, reiste han rundt, tegnet og beskrev historiske minnesmerker i tillegg til å tegne kart med innfelte bautasteiner og gravhauger. På en reise i Gudbrandsdalen fikk han høre en kjempevise, "Han Lage tjente i kongens gaard" som han skrev ned og fikk utgitt i 1823.
Klüwer var en dyktig militær kartograf, og det var i forbindelse med militærkartografi at han fikk øyet opp for forhistorie og lokaltopografi. Klüwers opptegnelser ble særlig verdifulle for senere arkeologi. I 1824 laget han et kart over de ennå synlige restene av Skånes skanse (1643–1747) i Levanger.

Tross sin korte levetid rakk han å bli svært anerkjent av sin samtid, og Klüwer fikk sitt gravsted på Domkirkegården.  

## Verk

*  Utkom i faksimileutgave i 1960.

*  Illustrert av Arne E. Holm 

## Referanser


## Litteratur
* Anne Eriksen, *Topografenes Verden. Fornminner og fortidsforståelse*, Pax Forlag, Oslo 2007.

## Eksterne lenker
* 
* Lorentz Diderik Klüwer i Store norske leksikon
* bilde av Klüwer 
* Klüwer om familiehistorien
Halvor Bergan

**Halvor Bergan** (født 8. august 1931 i Skien, død 3. mai 2015 samme sted) var biskop i Agder fra 1983 til 1998. Han hadde teologisk embetseksamen fra Det teologiske menighetsfakultet fra 1957 og tok deretter praktisk teologisk eksamen i 1958.

## Tjeneste
Han ble ordinert av biskop Karl Marthinussen til tjeneste som hjelpeprest i Håland prestegjeld i Stavanger bispedømme i 1958 og hadde denne tjenesten til 1966, da han ble utnevnt til hjelpeprest i Solum prestegjeld. Fra 1971 var han den første sokneprest i Nenset. Samtidig var han sykehusprest ved Telemark sentralsykehus. I 1980 ble han sokneprest i Sauherad. Tjenesten her ble ganske kort, for i 1983 ble han nominert til biskop i Agder, og etter en avstemning hvor han fikk overveldende flertall i alle instanser, ble han utnevnt til biskop etter Erling Utnem.

I 1980 tok han doktorgraden i kirkehistorie med en avhandling om skriftemålet i Den norske kirke fra reformasjonstiden til i dag. Dette var et engasjement han også hadde i sin tjeneste som biskop, hvor han også var opptatt av å styrke relasjonen mellom kirke og skole. Bergan har også lagt ned et stort arbeid i økumenisk arbeid mellom Den norske kirke og Den katolske kirke.

I 1996 fikk Bergan sterk kritikk fra mange hold, deriblant fra flere prester, for å ha gitt avskjed i nåde til en prest som var dømt for overgrep mot en 14 år gammel konfirmant-jente på Sørlandet. Dette innebar at presten hadde mulighet til å gjenoppta prestegjerningen senere.

Bergan ble pensjonist i januar 1999 og bosatte seg på Melum i Skien. Han ble etterfulgt av Olav Skjevesland som biskop i Agder.

## Tillitsverv
Bergan var medlem av en rekke nemnder og utvalg, blant annet:

* Norsk Teologisk Nemnd
* Forstanderskapet ved Menighetsfakultetet, og også ordfører i fire år
* Norges Kristne Råd
* Rådet for De internasjonale kirkefestspillene i Kristiansand

## Bibliografi
* 1982  *Skriftemål og skriftestol : skriftemålet i den Norske kirke fra reformasjonstiden til idag* / Halvor Bergan. – Oslo : Universitetsforl.,  286 s. : ill. Revidert utgave av  doktoravhandling, Universitetet i Oslo, 1980. Bibliografi: side 13-23. Engelsk sammendrag ISBN 82-00-05985-5 
* 1996 *Meninger om media, mennesker, menigheter* / av Halvor Bergan. – Kristiansand : [Agder bispedømmeråd] , 1996 – 64 s. -Særtrykk til "Kirken her sør", Årbok for Agder Bispedømme, 
* 1997 *Kirkens enhet og troens fundamenter : innstilling fra et utvalg i Bispemøtet* (Bergan, Bondevik og Osberg). [Oslo : Bispemøtet] ,  16 s. Bibliografi s. 15-16
* 1998 *Skyldig og frikjent. Om skriftemålet*/ av Halvor Bergan. – Kristiansand : [H. Bergan] , – 52 s. 
* 2002  *Drøm og virkelighet bak klosterets murer* : Gimsøy nonnekloster 1110–1540 / Halvor Bergan ; illustrasjoner av Jonny Andvik ; [Porsgrunn] : Norgesforl., . – 128 s. : ill. ; 31&nbsp;cm.  Sammendrag på engelsk. ISBN 82-91986-50-9
* 2005 *[[Sigurd Jorsalfare|Kong Sigurd]]s jorsalferd : 1108 – 1111 : den unge kongen som ble Norges helt* Norgesforl., 187 sider, illustrert ISBN 82-91986-75-4
* Artikler i *Kirken her sør/ Årbok for Agder* hvert år fra 1985 til 1997.

## Referanser
Karnes County

**Karnes County** er et fylke i den amerikanske delstaten Texas. Det ligger i den sørlige delen av staten. Det grenser mot Gonzales County i nordøst, DeWitt County i øst, Goliad County i sørøst, Bee County i sør, Live Oak County i sørvest, Atascosa County i vest og mot Wilson County i nordvest.

Karnes Countys totale areal er 1 952 km² hvorav 8 km² er vann. I 2000 hadde fylket 15 446 innbyggere og administrasjonssenteret ligger i byen Karnes City. Fylket har fått sitt navn etter soldaten Henry Wax Karnes. 

## Byer
*Falls City
*Karnes City
*Kenedy
*Panna Maria
*Runge

## Eksterne lenker
*
The Hærmætti Tysland Band

**The Hærmætti Tysland Band** er et trøndersk parodi-band som skriver og framfører låter i Terje Tyslands ånd.

I 2006 ga bandet ut CD-en *Ørli Mornings*, med sanger som «Rosali», «Homo no igjen» og «Øl over heile mæ».

The Hærmætti Tysland Band består av «brødreflokken» Tarjei Tysland (Frode Sander Øien), Tore Tysland (Lars Lien), Tony Tysland (Even Granås), Trond Tysland (Truls Lorentzen), samt «søskenbarnet» Truls Tysland (Erlend Smalås).

## Diskografi
**[[Ørli mornings]]* (2006)
**Radio Tyslandsvika* (2009)
# «Radio Tyslandsvika»
# «Fest neri smia»
# «Radio Tyslandsvika»
# «Hærmætti Nykänen»
# «Radio Tyslandsvika»
# «Soria Moria»
# «Radio Tyslandsvika»
# «Tysland über alles»
# «Radio Tyslandsvika»
# «Lovløse Laila»
# «Radio Tyslandsvika»
# «Bånnski (det e missbruk tå øl)»
# «Sjøfarsvisa»
# «Mytji lys, BTK»
# «Spor i snøen»
# «Radio Tyslandsvika»
# «Født foill»

## Eksterne lenker
* Hjemmeside
* Intervju med bandet
Live Oak County

**Live Oak County** er et fylke i den amerikanske delstaten Texas. Det ligger i den sørlige delen av staten. Det grenser mot Karnes County i nordøst, Bee County i øst, San Patricio County i sørøst, Jim Wells County i sør, Duval County i sørvest, McMullen County i vest og mot Atascosa County i nordvest.

Live Oak Countys totale areal er 2 794 km² hvorav 110 km² er vann. År 2010 hadde fylket 11 531 innbyggere og administrasjonssenteret ligger i byen George West. 

## Byer
*George West
*Ray Point
*Three Rivers

## Referanser


## Eksterne lenker
*
McMullen County

**McMullen County** er et fylke i den amerikanske delstaten Texas. Det ligger i den sørlige delen av staten. Det grenser mot Atascosa County i nord, Live Oak County i øst, Duval County i sør, Webb County i sørvest, La Salle County i vest og mot Frio County i nordvest.

McMullen Countys totale areal er 2 959 km² hvorav 77 km² er vann. I 2000 hadde fylket 851 innbyggere og administrasjonssenteret ligger i Tilden. Fylket har fått sitt navn etter John McMullen.

## Eksterne lenker
*
Jackson County (Texas)

**Jackson County** er et fylke i den amerikanske delstaten Texas. Det ligger i den sørlige delen av staten. Det grenser mot Colorado County i nord, Wharton County i nordøst, Matagorda County i sørvest, Calhoun County i sør, Victoria County i sørvest og mot Lavaca County i nordvest.

Jackson Countys totale areal er 2 220 km² hvorav 71 km² er vann. I 2000 hadde fylket 14 391 innbyggere og administrasjonssenteret ligger i byen Edna. Fylket har fått sitt navn etter USAs president Andrew Jackson. 

## Byer
*Edna
*Ganado
*La Ward
*Lolita
*Vanderbilt

## Eksterne lenker
*
Drektighet (maritim)

**Drektighet** brukt i maritim sammenheng er det offisielle mål for størrelsen av handelsskip, og angis i enheten registertonn. 1 registertonn = 100 kubikkfot = 2,83 kubikkmeter(m³), altså et rent volummål. Bruttodrektigheten angir skipets størrelse i totalt innvendig volum, mens nettodrektigheten er ment å angi skipets evne til å bringe fortjeneste/last.  Nettodrektigheten er avledet av bruttodrektigheten ved at blant annet maskinrom, navigasjonsrom og mannskapsrom er fratrukket.

## Se også
* Tonnasje
La Salle County (Texas)

**La Salle County** er et fylke i den amerikanske delstaten Texas. Det ligger i den sørlige delen av staten. Det grenser mot Frio County i nord, Atascosa County i nordøst, McMullen County i øst, Webb County i sør og mot Dimmit County i vest.

La Salle Countys totale areal er 3 870 km² hvorav 14 km² er vann. I år 2000 hadde fylket 5 866 innbyggere og administrasjonssenteret ligger i byen Cotulla. Fylket har fått sitt navn etter den franske oppdageren René-Robert Cavelier, Sieur de La Salle.

## Eksterne lenker
*
Frio County

**Frio County** er et fylke i den amerikanske delstaten Texas. Det ligger i den sørlige delen av staten. Det grenser mot Medina County i nord, Atascosa County i øst, La Salle County i sør, Dimmit County i sørvest og mot Zavala County i vest.

Frio Countys totale areal er 2&nbsp;938 km² hvorav 3 km² er vann. I 2000 hadde fylket 16&nbsp;252 innbyggere og administrasjonssenteret ligger i byen Pearsall. Fylket har fått sitt navn etter elven Frio River.

## Byer
*Bigfoot
*Dilley
*Hilltop
*Moore
*North Pearsall
*Pearsall
*West Pearsall

## Eksterne lenker
*
Haldor Røyne

**Haldor Røyne** (født 1908 i Øystre Slidre, død 21.september 1979 på Ås) var en norsk spelemann (hardingfele) og agronom fra Valdres.

Haldor kom fra den største folkemusikk-slekta i Øystre Slidre, og var sønn av Torstein Røyne og Rangdi Haldorsdotter Rudi. Han begynte å spille da han var rundt ti år gammel, og lærte mye av Ola Okshovd. Røyne holdt i live spellet etter Okshovd resten av livet, og kalte ham gjerne en «spelemann av Guds nåde».

Han gikk to år på Storhove Landbruksskole, og i 1938 tok Røyne eksamen ved Landbrukshøyskolen på Ås. Han arbeidet noen år (1939-1945) ved Valdres landbruksskole på Leira og var 1945-1948 bestyrer av Mjela forsøksgård knyttet til Hvam videregående skole. Han var knyttet til landbrukshøyskolen på Ås store deler av livet, han var dosent i landbruksøkonomi på Ås fra 1960 da skolen i Asker ble nedlagt. Røyne var overlærer på Statens småbrukslærarskule på Sem i Asker fra 1949. På Ås medvirket han i 1968 til spelemannslaget Apalhagen bestående av lærere og studenter ved skolen.

Haldor Røyne var en viktig kilde til opplysninger om eldre spelemenn i Valdres, og hadde flere radioprogrammer for NRK. 

*Haldor Røynes ærespris* deles ut på Jørn Hilme-stemnet annethvert år, til en utøver som har gjort seg bemerket innenfor folkemusikkformidling i Valdres.

## Referanser
Zavala County

**Zavala County** er et fylke i den amerikanske delstaten Texas. Det ligger i den sørlige delen av staten. Det grenser mot Uvalde County i nord, Frio County i øst, Dimmit County i sør og mot Maverick County i vest.

Zavala Countys totale areal er 3 371 km² hvorav 8 km² er vann. I 2000 hadde fylket 11 600 innbyggere og administrasjonssenteret ligger i byen Crystal City. Fylket har fått sitt navn etter Lorenzo de Zavala som var republikken Texas første visepresident.

## Byer
*Batesville
*Cometa
*Chula Vista-River Spur
*Crystal City
*La Pryor
*Las Colonias
*Loma Vista
## Eksterne lenker
*
Uvalde County

**Uvalde County** er et fylke i den amerikanske delstaten Texas. Det ligger i den sørlige delen av staten. Det grenser mot Real County i nord, Bandera County i nordøst, Medina County i øst, Zavala County i sør, Kinney County i vest og mot Edwards County i nordvest.

Uvalde Countys totale areal er 4 037&nbsp;km² hvorav 5&nbsp;km² er vann. I 2000 hadde fylket 25 926 innbyggere og administrasjonssenteret ligger i byen Uvalde. Fylket har fått sitt navn etter Juan de Ugalde.

## Byer
*Knippa
*Sabinal
*Utopia
*Uvalde
*Uvalde Estates
## Eksterne lenker
*
Kivlemøyane (sagn)

**Kivlemøyane** er et kjent sagn fra Kivledalen ovenfor Seljord i Telemark. Sagnet er første gang referert av Andreas Faye og Magnus Brostrup Landstad. Ivar Aasen har også en tidlig nedtegning.

*Kivlemøyane* handler om tre unge jenter som var ute og gjette midt i kirketida. Mens de holdt på, begynte de å blåse i lurene sine. Dette kunne høres inn i kirken. Presten gikk ut og forbannet jentene som straks ble til stein. De tre steinene står i Kivledalen den dag i dag. 

Sagnet om Kivlemøyane er også utformet som bygdevise,  blant annet sunget av Aslak Brekke. I visa heter jentene Kari, Mari og Gro.

Fortellingen er forøvrig knyttet til slåttekrinsen ''Kivlemøyane''. Disse *Kivleslåttene* eller *Systerslåttene* som de også kalles, blir gjerne spilt som en hardingfelesuite på tre stykker: en gangar, en springar og en lyarslått. Flere av *Kivleslåttene* spilles på trollstilt fele. En Kivleslått er overlevert på seljefløyte.
Fanteladda

**Fanteladda** eller *Vesle Kari Rud* er navnet på en slått med et tilhørende sagn, som finnes i varianter fra Valdres til Telemark. Jenta heter fanteladda i Valdres og Telemark, men Kari Rud i Hallingdal. En variant med det navnet finnes også i Valdres.

Fortellingen er om ei jente som var altfor glad i å danse, og som til slutt ble budt opp av en fremmedkar som danset med henne til hun lå død på gulvet. Sagnet forteller at spelemannen sluttet å spille, men fela låt selv om han la den ned i feleskrinet. Sagnet har et åpenbart moralsk budskap – fremmedkaren er ingen andre enn djevelen.

Slåtten er spilt på Langeleik i Valdres, og stevet som er knytta til slåtten har her flere vers. Hardingfele-slåtten er noe annerledes bygd opp. Slåttene fra Hallingdal og Telemark hører til andre variantgrupper enn den i Valdres. 

Stevet er imidlertid felles for Valdres og Telemark:

:*Fanteladda, ho var like sæl*,
:*om ho dansa seg spent i hel*.

Hallingdalsvarianten legger orda i munnen på fremmedkaren:

:*Huttemegtu, vesle Kari Rud*
:*Kom, skal du få danse metta di, du*.
:*Eg skal deg snu, det må du tru*
:*so lenge du står på føto di, du*.

Et beslektet sang fra England handler om et helt gjestebud som danser på tross av helligdagsfreden, og blir straffet av en fremmed spelemann som spiller slik at alle blir tvunget til å danse til de ligger som døde. Denne spelemannen er også djevelen. Etterpå blir alle gjort til stein.
Atascosa County

**Atascosa County** er et fylke i den amerikanske delstaten Texas. Det ligger i den sørlige delen av staten. Det grenser mot Bexar County i nord, Wilson County i nordøst, Karnes County i øst, Live Oak County i sørøst, McMullen County i sør, La Salle County i sørvest, Frio County i vest og mot Medina County i nordvest.

Atascosa Countys totale areal er 3 200 km² hvorav 9 km² er vann. I 2000 hadde fylket 38 628 innbyggere og administrasjonssenteret ligger i byen Jourdanton. Fylket har fått sitt navn etter elven Atascosa River.

## Referanser


## Eksterne lenker
*
Wilson County

**Wilson County** er navnet på fire fylker i USA:

*Wilson County (Kansas)
*Wilson County (Nord-Carolina)
*Wilson County (Tennessee)
*Wilson County (Texas)
Wharton County

**Wharton County** er et fylke i den amerikanske delstaten Texas. Det ligger i de sørøstlige delene av staten. Det grenser mot Austin County i nord, Fort Bend County i nordøst, Brazoria County i øst, Matagorda County i sørøst Jackson County i sørvest og mot Colorado County i nordvest.

Wharton Countys totale areal er 2 835 km² hvorav 11 km² er vann. I 2000 hadde fylket 41 188 innbyggere og administrasjonssenteret ligger i byen Wharton. 

## Byer
*Boling-Iago
*East Bernard
*El Campo
*Hungerford
*Louise
*Wharton
## Eksterne lenker
*
Fredrik Norén

**Fredrik Norén** (født 21. april 1941, død 13. mai 2016) var en svensk jazzmusiker (trommer), kjent fra en rekke utgivelser.

På 60-tallet var han aktiv i Gyllene Cirkeln-miljøet og spilte med besøkende storheter som
Ben Webster og Dexter Gordon.
På 70-tallet var han med i Lars Gullins band.

Hans eget F.N. Band (1978) har fostret en rekke unge jazztalent og
gitt ut en mengde innspillinger, den første *Jazz in Sweden* (1980).
Videre utkom *The snake* (1984),
*Juan Carlos* (1988) og
*To Mr J* (1990).
På hans eget plateselskap fortsatte man med
*City Sounds*, live fra Fasching jazzklubb i Stockholm (1991),
*One day in May* med vokalist Lina Nyberg (1995),
*The pelican* (1997),
*T* (1999),
*'FNB Plays* (2002),
*Moon rush*
og *Live at Glenn Miller Café*.
Besetningen har variert noe, nå senest
Lars Ekman bass, Peter Fredman altsaksofon, Calle Bagge/Jonas Östholm piano og Nils Janson trompet.

Med Joakim Milder, Bobo Stenson og Palle Danielsson ga han ut *Sister Majs blouse* (1993) som ga Grammis – senere utkom *Epilogue* med musikk av Börje Fredriksson (1998).
I trio med Christian Spering og Joakim Milder utkom *Associations*.
I kvartett med Bernt Rosengren, Lars Sjösten og Palle Danielsson ga han ut *Late date* med musikk av Lars Gullin.
Selv ga han ut *Sweden [[Bahia]] connection – Coneccão Suecia Bahia* innspilt i Brasil med brasilianske artister (2004).

Han mottok Lars Gullin-prisen (2006) og Lars Färnlöf-prisen (2006).
Han driver også eget plateselskap, Mirrors.

En annen Fredrik Norén er en svensk jazztrompetist, leder av Stockholm Jazz Orchestra.

## Referanser


## Eksterne lenker
* 
* Fredrik Norén hjemmeside
Colorado County

**Colorado County** er et fylke i den amerikanske delstaten Texas. Det grenser mot Austin County i nordøst, Wharton County i sørvest, Jackson County i sør, Lavaca County i sørvest og mot Fayette County i nordvest.

Colorado Countys totale areal er 2&nbsp;522 km² hvorav 28 km² er vann. I 2000 hadde fylket 20&nbsp;390 innbyggere og administrasjonssenteret ligger i byen Columbus. Fylket har fått sitt navn etter elven Colorado. 
## Eksterne lenker
*
Lavaca County

**Lavaca County** er et fylke i den amerikanske delstaten Texas. Det grenser mot Fayette County i nord, Colorado County i nordøst, Jackson County i sørøst, Victoria County i sør, DeWitt County i sørvest og mot Gonzales County i nordvest.

Lavaca Countys totale areal er 2 513 km² hvorav 1 km² er vann. År 2000 hadde fylket 19 210 innbyggere og administrasjonssenteret ligger i byen Hallettsville. Fylket har fått sitt navn etter elven Lavaca River. 

## Byer
*Hallettsville
*Moulton
*Shiner

## Eksterne lenker
*
Fri Flyt (magasin)

***Fri Flyt*** er et norskspråklig sportsmagasin, med fokus på friluftsliv, skisport, klatring og vannsport. Magasinet ble etablert av Anders Waage Nilsen og Eivind Eidslott i 1998. Erlend Sande har siden 2004 vært ansvarlig redaktør for magasinet. Selskapet Fri Flyt AS gir også ut magasinene *Terrengsykkel*, *Ute*, *Klatring* og  *Landevei*. 

Magasinet *Fri Flyt* kommer ut med åtte årlige utgaver. 

Fri Flyt fikk i 2017 Fjellskikkprisen fra Røde Kors for sitt arbeide for å formidle viktigheten av trygg ferdsel. 

Fri Flyt har gitt en rekke bøker om topptur på ski. *Trygge Toppturer*, *Toppturer i Troms* og *Toppturar i Sunsmørsalpane*.     

## Opplag
Bekreftede netto opplagstall fra Mediebedriftenes Landsforening siste årene:
* 2012: 9&nbsp;981
* 2013: 10&nbsp;078
* 2014: 8&nbsp;833
* 2015: 8&nbsp;869
* 2016: 9&nbsp;380

## Referanser


## Eksterne lenker
* 
* Terrengsykkel.no
Gonzales County

**Gonzales County** er et fylke i den amerikanske delstaten Texas. Det grenser mot Fayette County i nordvest, Lavaca County i øst, Dewitt County i sørøst, Karnes County og Wilson County i sørvest, Guadalupe County i vest og mot Caldwell County i nordvest.

Gonzales Countys totale areal er 2&nbsp;771 km² hvorav 5 km² er vann. I 2000 hadde fylket 18&nbsp;628 innbyggere og administrasjonssenteret ligger i byen Gonzales.

Fylket regnes ofte til regionen Central Texas, da til denne regionens ytre belte av *counties*.

## Byer
*Gonzales
*Nixon
*Smiley
*Waelder

## Eksterne lenker
*
Guadalupe County (Texas)

**Guadalupe County** er et fylke i den amerikanske delstaten Texas. Det grenser mot Hays County i nord, Caldwell County i nordøst, Gonzales County i sørøst, Wilson County i sør, Bexar County i sørvest og mot Comal County i nordvest.

Guadalupe Countys totale areal er 1&nbsp;850 km² hvorav 8 km² er vann. I 2000 hadde fylket 80&nbsp;023 innbyggere og administrasjonssenteret ligger i byen Seguin. Fylket har fått sitt navn etter elven Guadalupe River.

## Byer
*Cibolo
*Geronimo
*Kingsbury
*Marion
*McQueeney
*New Berlin
*Northcliff
*Redwood
*Santa Clara
*Schertz
*Seguin
*Zuehl

## Eksterne lenker
*
Lina Nyberg

**Lina Nyberg** (født 1970) er en svensk jazzvokalist og komponist, kjent fra en rekke samarbeid og utgivelser.

### Biografi
Nybergs debut kom i duo med Esbjörn Svensson piano (*Close*, 1990). Deretter tok hun utdannelse ved Kungliga Musikhögskolan (1991–1993), samtidig som hun drev en kvintett bestående av Per Johansson (saksofon), Esbjörn Svensson (piano), Dan Berglund (bass) og Mikel Ulfberg (trommer). Kvintetten ga ut *When the smile shines through* (1995) som ble belønnet med en Grammis.

Sammen med Jacob Karlzon (piano) ga hun ut albumet *Temper* (1997). Hun ga også ut *OPEN* (1998) og *Smile* (2000) i trio med Palle Danielsson (bass) og Anders Persson (piano). Sammen med Anders Jormin (bass) utkom *Brasilien* (2001). I trio med Anders Persson (piano) og Yasuhito Mori (bass) utkom *A songbook* (2003). Deretter ledet Nyberg et band med Mathias Landaeus (piano), Torbjörn Zetterberg (bass) og Sebastian Notini (trommer), som ga ut den brasilinspirerte *Time* (2003) med hennes egne komposisjoner, og *Saragasso* (2004).

Nyberg mottok Jazzkannan i 2002 og var i Norge på Kongsberg Jazzfestival i 2004.
Hun er gift med saksofonisten Fredrik Ljungkvist som hun har en datter med. Nyberg er datter av kunstneren Marja Ruta og illustratøren og tegneren Ola Nyberg.

### Diskografi
**Album**
* 1993 – *Close (Prophone)*
* 1994 – *When the Smile Shines Through*
* 1996 – *So Many Stars*
* 1997 – *Temper*
* 1998 – *Open*
* 2000 – *Smile*
* 2001 – *Brasilien*
* 2003 – *Time*
* 2004 – *A Song Book*
* 2004 – *Saragasso*
* 2006 – *Tellus*
* 2007 – *Brasil Big Bom*
* 2009 – *The Show*
* 2010 – *West Side Story*
* 2011 – *Palaver*
* 2014 – *The Sirenades*
* 2016 – *Aerials*
* 2017 – *Terrestrial*
* 2020 – *The Clouds*
* 2021 – *The Night and the Music*
* 2022 – *Anniverse*

## Utmerkelser og priser
* 2011 – Jazzkatten
* 2014 – Lars Gullin-prisen
* 2014 – Bert Levins stiftelse för jazzmusik
* 2016 – Kungliga Musikaliska Akademins jazzpris 
* 2017 – Gyllene skivan for albumet *Terrestrial*

## Referanser


## Eksterne lenker
* 
* 
*
Eggen

**Eggen** er et gårdsnavn, etternavn og slektsnavn. Uttales gårdsnavnet med tostavings tonelag, ligger gården helst på flatbygdene i Trøndelag, med enstavings på en egg eller en bratt kam i det østlige Norge.

## Kjente personer med Eggen som etternavn
*Arne Eggen, komponist
*Arnljot Eggen, lyriker
*Dan Eggen, landslagsspiller i fotball
*Eystein Eggen, statsstipendiat
*Gjermund Eggen, verdensmester i langrenn
*Jo Eggen (ski), Gjermunds tvillingbror, også norgesmester på ski
*Jo Eggen, lyriker
*Knut Torbjørn Eggen, fotballtrener
*Nils Arne Eggen, fotballtrener
*Thor Eggen, sportskommentator
*Torgrim Eggen, forfatter
Bexar County

**Bexar County** er et fylke i den amerikanske delstaten Texas. Det ligger i de sentrale delene av staten og grenser mot Kendall County og Comal County i nord, Guadalupe County i nordvest Wilson County i sørøst, Atascosa County i sør, Medina County i vest og Bandera County i nordvest.

Bexar Countys totale areal er 3 255 km² hvorav 25 km² er vann. I 2000 hadde fylket 1 392 931 innbyggere og administrasjonssenteret ligger i byen San Antonio. Fylket har fått sitt navn etter Presidio San Antonio de Béxar, en av de 23 meksikanske enheter i Texas på den tid Texas ble uavhengig. San Antonio de Béxar—opprinnelig *Villa de San Fernando de Béxar*—var den første siviladministrasjon etablert ab spanjolene i provinsen Texas. Den var i sin tur en oppkalling etter *San António de Béjar* i Spania, en helligdom dedisert til den hellige Antonius av Padova. 

Fylket regnes ofte til regionen Central Texas, da til denne regionens ytre belte av counties.

## Eksterne lenker
*
Bandera County

**Bandera County** er et fylke i den amerikanske delstaten Texas. Det ligger i de sentrale delene av staten og grenser mot Kerr County i nord, Kendall County i nordøst, Bexar County i sørøst, Medina County i sør, Uvalde County i sørvest og mot Real County i vest.

Bandera Countys totale areal er 2 066 km² hvorav 15 km² er vann. I 2000 hadde fylket 17 645 innbyggere og administrasjonssenteret ligger i byen Bandera. Fylket har fått sitt navn av det spanske ordet for flagg.

Fylket regnes ofte til regionen Central Texas, da til denne regionens ytre belte av counties.

## Eksterne lenker
*
Fjellfilmfestivalen

**Fjellfilmfestivalen** er en filmfestival som i mange år ble holdt en helg i Jotunheimen hver høst. Festivalen fokuserte på friluftsliv og fjellkultur, og inneholdt filmvisning, foredrag, kurs, guidede fjellturer og fest. 

Arrangementet ble etablert i 2003 etter et initiativ av Anders Waage Nilsen og avdøde Ole Berge Drægni, daværende eier av Turtagrø Hotell. Fjellfilmfestivalen har vært arrangert av Stiftelsen Fjellkultur, som ble opprettet av Fri flyt og Den Norske Turistforening.

De første ni årene ble festivalen holdt på Turtagrø, med festivalområde rundt hotellet.

I 2008 var det 800 deltakere, og filmvisning på Fannaråken.

I 2012 flyttet festivalen til Gjendesheim turisthytte.

I 2020 ble festivalen avlyst som følge av retningslinjene helsemyndighetene satte for å hindre ytterligere smittespredning under koronapandemien. Også i 2021 ble festivalen avlyst på grunn av pandemien, og siden har den ikke vært arrangert.

## Referanser


## Eksterne lenker
* Fjellfilm.no
Real County

**Real County** er et fylke i den amerikanske delstaten Texas. Det grenser mot Edwards County i nord og vest, Kerr County i nordøst, Bandera County i øst og mot Uvalde County i sør.

Real Countys totale areal er 1 813 km² hvorav 0 km² er vann. I 2000 hadde fylket 3 047 innbyggere og administrasjonssenteret ligger i byen Leakey. 

## Byer
*Camp Wood
*Leakey

## Eksterne lenker
*
Kerr County

**Kerr County** er et fylke i den amerikanske delstaten Texas. Det ligger i de sentrale delene av delstaten. Det grenser mot Kimble County i nord, Gillespie County i nordøst, Kendall County i øst, Bandera County i sør, Real County i sørvest og mot Edwards County i vest.

Kerr Countys totale areal er 2 869 km² hvorav 4 km² er vann. I 2000 hadde fylket 43 653 innbyggere og administrasjonssenteret ligger i byen Kerrville. Fylket har fått sitt navn etter kongressmannen James Kerr.

Fylket regnes ofte til regionen Central Texas, da til denne regionens ytre belte av *counties*.

## Byer
*Ingram
*Kerrville
*Centerpoint
*Hunt

## Eksterne lenker
*
Kimble County

**Kimble County** er et fylke i den amerikanske delstaten Texas. Det ligger i de sentrale delene av delstaten. Det grenser mot Menard County i nord, Mason County i nordøst, Gillespie County i øst, Kerr County i sørøst, Edwards County i sørvest og mot Sutton County i vest.

Kimble Countys totale areal er 3 240 km² hvorav 0 km² er vann. I 2000 hadde fylket 4 468 innbyggere og administrasjonssenteret ligger i byen Junction. Fylket har fått sitt navn etter George C. Kimbell som døde i slaget om Alamo.

Fylket regnes ofte til regionen Central Texas, da til denne regionens ytre belte av *counties*.

## Byer
*Junction
## Eksterne lenker
*
Gurdwara Sri Guru Nanak Dev Ji

**Gurduara Sri Guru Nanak Dev Ji Norway** er et sikh trossamfunn med gurdwara (tempel) på Alna i Oslo, Norge. Trossamfunnet har rundt 3000 medlemmer.

Gurduara Sri Guru Nanak Dev Ji er medlem av Samarbeidsrådet for tros- og livssynssamfunn. 

## Eksterne lenker
* Gurduara Sri Guru Nanak Dev Jis nettside på punjabi og norsk
Åse Wentzel

**Åse Carola Wentzel Larsen** (født **Åse Carola Helmersen** 2. januar 1924 i  Trondheim, død 30. august 2009) var en norsk sangerinne, kjent som «Valsedronningen», og mor til jazzmusikeren Magni Wentzel.

Etter oppveksten på Frol og Svartlamoen, flyttet hun med Odd Wentzel-Larsen til Oslo og ble engasjert av Einar Rose i hans Rosekjelleren (1946–53).  Nær hundre plater ble så utgitt (1949–62), den første med Reidar Andresen på *Minner fra Hawaii*, fra 1950 var hun tilknyttet Odeon.

Wentzel spilte også inn 30 duetter med Thor Raymond.

Hun sang jazz med Spotlights på Hotel Viking (1952–56), i Robert Normanns besetninger, i orkestre ledet av Øivind Bergh / Leiv Flisnes / Carsten Klouman / Rolf Syversen, turnerte med Leif Juster og Kringkastingsorkestret og forekom ofte i riksdekkende radio, for eksempel *[[Ønskebrønnen]]* og *[[Husker du? (TV-serie)|Husker du?]]*.

I 1973 hadde hun en serie radioprogrammer sammen med Freddy Kristoffersen, *Kjente låter fra hytter og båter*. Programmene ble meget populære og en oppfølger serie kom i 1974, *Sommerlåter i hytter og båter*, og i 1975 *Sommerdansen*, totalt 28 radioprogrammer.

Hennes siste single for Odeon var «Midnattstango» (duett med Jan Høiland) / «Hvite roser fra Athen».

Samleplaten *Syng & le – de beste fra 1952–62* (EMI, 2004) ble hennes siste utgivelse. Siden opptrådte hun med Terje Dyrud kvartett, og hadde turné med Håvard Stensrud på trekkspill.

## Diskografi
### Singler
* 1950     Lille frøken Paris / Flamingo (Odeon D-6999)
* 1950	Jeg har forelsket meg / Stemningsmelodien	(Odeon ND 7003 )
* 1951	Et lite kyss i porten / Tennessee-vals	(Odeon ND 7027 )
* 1952	Når får jeg se seg igjen / Når solen går ned	(Odeon ND 7122 )
* 1953	Du, du, du (You, You, You) / Sangen fra Moulin Rouge	(Odeon ND 7162 )
* 1954	Bella bimba / Favnen breddfull av solskinn	(Odeon ND 7224 )
* 1955	Ro-Ro-Robinson / Bli med i jolla mi	(Odeon ND 7267 )
* 1955	Bambino / Et kors med rubiner	(Odeon ND 7283 )
* 1957	Trofast kjærlighet / Forelsket, så forelsket	(Odeon ND 7311 )
* 1958	Jorden rundt / Hvite syriner	(Odeon ND 7323)
* 1958	Tulipaner fra Amsterdam / Amor vil ha hambo	(Odeon ND 7337 )
* 1959	Gartnerløkka / Lykkeliten (Rolf Kirkvaag)	(Odeon ND 7365 )
* 196x	Midtsommervise / Vals i bakkehellet	(Odeon ND 7404 )
* 1961	Ønskebrønn / Si det med blomster	(Odeon ND 7410 )
* 1962	I morgen er også en dag / Du har vel kjøpt ringen til vår brøllopsdag	(Manu MA-27 )
* 1964	Vil du tørke mine tårer / Hva gjør det at	(Manu MA-63 )
* 19xx      Send meg et bilde, kjære Kåre / En ring med to blodrøde stene	(Triola TN 231 )
* 19xx	Minnen av dej / Zanzibar	( SMS-2)

## Heder
Hun mottok Gammleng-prisen 1985 i klassen «veteran» og fikk Kongens fortjenstmedalje i gull i 2001.

## Referanser


## Eksterne lenker
* 
* 
* 
*  Biografi og bilder fra Norsk Musikkinformasjon
Ola Vangen

**Ola Sveinsson Vangen**  (1699–1739)  var en norsk bonde, kullkjører og visedikter fra Vingelen i Østerdalen. Han huskes for visene «Kølkjørarvisa» og «Gruvvisa».

Han var født på Østvangen i Vingelen i Tolga i Hedmark, og kjørte som de fleste andre bønder i distriktet trekull for Røros Kobberverk.  

Kølkjørarvisa er kjent og bevart både på dansk-norsk og vingelsdialekt: *Ei kjørd i fjor, ei kjør i år, ei ska te åres fill kjøre*. Ola nevnes som «Norges første arbeiderdikter». Det er sannsynlig at dialektversjonen var den opprinnelige, og at den dansk-norske er en bearbeiding som har endret både form og innhold. Den første som publiserte deler av visa var Nicolai Ramm Østgaard i boka *En Fjeldbygd* (1851) hvor han gjenga to vers på bygdemål. Olav Røst gjenga visa i sin helhet i *Minder fra hjembygden* (1883). Visa finnes i flere versjoner. Vanlige versjoner har 10 vers, mens en håndskrevet versjon fra 1791 har hele 23 vers.

Dialektversjonen av «Kølkjørarvisa» ble spilt inn på plata *[[Kåmmå no ....]]* (1983) av Tone Hulbækmo.

Ola Vangen var fetter av Tore Skogstad.
## Referanser
Concho County

**Concho County** er et fylke i den amerikanske delstaten Texas. Det ligger i de sentrale delene av delstaten. Det grenser mot Runnels County i nord, Coleman County i nordøst, McCulloch County i vest, Menard County i sør og mot Tom Green County i vest.

Concho Countys totale areal er 2&nbsp;574 km² hvorav 6 km² er vann. I 2000 hadde fylket 3&nbsp;966 innbyggere og administrasjonssenteret ligger i byen Paint Rock. Fylket har fått sitt navn etter elven Concho River.

## Eksterne lenker
*